pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยสุขภาพประชาชน เตือนดูแลตัวเองจากฝุ่น PM 2.5 ช่วงสภาพอากาศหนาว กำชับหน่วยงานเฝ้าระวัง ควบคุมมลพิษทางอากาศให้อยู่ในเกณฑ์มาตรฐาน ปลอดภัยต่อสุขภาพของประชาชน
วันเสาร์ที่ 31 ธันวาคม 2565
31/12/2565
โฆษกรัฐบาลเผย นายกฯ ห่วงใยสุขภาพประชาชน เตือนดูแลตัวเองจากฝุ่น PM 2.5 ช่วงสภาพอากาศหนาว กําชับหน่วยงานเฝ้าระวัง ควบคุมมลพิษทางอากาศให้อยู่ในเกณฑ์มาตรฐาน ปลอดภัยต่อสุขภาพของประชาชน
โฆษกรัฐบาลเผย นายกฯ ห่วงใยสุขภาพประชาชน เตือนดูแลตัวเองจากฝุ่น PM 2.5 ช่วงสภาพอากาศหนาว กําชับหน่วยงานเฝ้าระวัง ควบคุมมลพิษทางอากาศให้อยู่ในเกณฑ์มาตรฐาน ปลอดภัยต่อสุขภาพของประชาชน
วันที่ 31 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์พร้อมห่วงใยในสุขภาพของประชาชนจากฝุ่นละออง PM2.5 ในช่วงสภาพอากาศหนาว โดยข้อมูลจากกรมควบคุมมลพิษ กระทรวงทรัพยากรธรรมชาติและสิ่งแวดล้อมระบุว่ามักเกิดขึ้นในช่วงปลายปีและต้นปี ซึ่งมาจากแหล่งกําเนิดที่แตกต่างกันในแต่ละพื้นที่ โดยฝุ่นละออง PM 2.5 เกิดขึ้นเนื่องจากสภาพอากาศในช่วงปลายปี และต้นปีที่มีความกดอากาศสูงจากประเทศจีนแผ่ลงมาปกคลุมประเทศไทย ทําให้ฝุ่นละออง PM 2.5 เกิดการสะสม ซึ่งถือว่าสภาพอากาศเป็นปัจจัยสําคัญที่ทําให้พบฝุ่นละออง PM 2.5 เกินมาตรฐาน
นายอนุชาฯ กล่าวว่า ในเรื่องวิกฤตฝุ่น PM2.5 กรมควบคุมมลพิษ และหน่วยงานที่เกี่ยวข้องในการแก้ไขปัญหาฝุ่น PM2.5 ไม่ได้นิ่งนอนใจ ได้เดินหน้าตามแผนปฏิบัติการขับเคลื่อนวาระแห่งชาติการแก้ไขปัญหามลพิษด้านฝุ่นละออง ดําเนินการตามแผนปฏิบัติการอย่างต่อเนื่อง ตามข้อสั่งการของนายกรัฐมนตรีในการควบคุมการปล่อยมลพิษทางอากาศ จากแหล่งกําเนิดหลัก ได้แก่ การควบคุมมลพิษจากยานพาหนะ การควบคุมมลพิษจากสถานประกอบการ การควบคุมมลพิษจากการก่อสร้าง และการควบคุมมลพิษจากการเผาในที่โล่ง
“นายกรัฐมนตรีกําชับให้หน่วยงานที่เกี่ยวข้อง เฝ้าระวังสถานการณ์อย่างต่อเนื่องโดยเฉพาะช่วงสภาพอากาศหนาวเย็น เพิ่มความเข้มงวดตรวจสอบพื้นที่ รณรงค์เน้นย้ําเพื่อสร้างความเข้าใจและความร่วมมือของประชาชน งดเผาเศษวัสดุทางการเกษตรในพื้นที่เพาะปลูก งดการเผาในที่โล่ง รวมถึงการควบคุมแหล่งกําเนิดและกิจกรรมที่ทําให้เกิดมลพิษ เพื่อป้องกันปัญหาหมอกควันและฝุ่นละอองในอากาศ การปรับเปลี่ยนพฤติกรรม และลดการทํากิจกรรมที่อาจก่อให้เกิดปัญหาหมอกควันและฝุ่นละอองในอากาศ ตลอดจนการบูรณาการความร่วมมือในการจัดเจ้าหน้าที่ชุดเฉพาะกิจลงพื้นที่ตรวจสอบ และแก้ไขปัญหาหมอกควันและฝุ่นละออง PM2.5 จากการเผาในที่โล่งอย่างต่อเนื่อง หากพบว่ามีพื้นที่ฝุ่นละอองเกินค่ามาตรฐาน ให้ทําการลดฝุ่นละอองในส่วนที่เกี่ยวข้องอย่างเร่งด่วน เพื่อเป็นการควบคุมมลพิษทางอากาศให้อยู่ในเกณฑ์มาตรฐาน เพื่อคุณภาพอากาศที่ดีและปลอดภัยต่อสุขภาพของประชาชน รวมทั้งนายกรัฐมนตรีฝากความห่วงใยไปยังประชาชน โดยเฉพาะกลุ่มเปราะบาง ได้แก่ เด็ก หญิงตั้งครรภ์ ผู้สูงอายุ ผู้ป่วยโรคประจําตัว ให้ระมัดระวังและดูแลตัวเองเป็นพิเศษ และขอให้ประชาชนติดตามสถานการณ์ PM2.5 อย่างใกล้ชิด ใช้เครื่องฟอกอากาศ สวมหน้ากากป้องกันฝุ่น พยายามหลีกเลี่ยงกิจกรรมกลางแจ้งทุกชนิดเมื่อคุณภาพอากาศอยู่ในระดับที่เป็นอันตรายต่อสุขภาพ หากจําเป็นต้องใส่หน้ากากป้องกันฝุ่นละอองเมื่ออยู่ข้างนอกอาคาร” นายอนุชาฯ กล่าว
ทั้งนี้ ประชาชนสามารถติดตามข้อมูล ข่าวสาร การรายงานคุณภาพอากาศ การคาดการณ์คุณภาพอากาศ ได้ที่เว็บไซต์และแอปพลิเคชัน Air4thai หรือ แฟนเพจศูนย์แก้ไขปัญหามลพิษทางอากาศ และหน่วยงานอื่น ๆ ที่เกี่ยวข้อง
รัฐบาลไทย-ข่าวทำเนียบรัฐบาล-รัฐบาลชวน “สวดมนต์ข้ามปี” 31 ธ.ค.65 – 1 ม.ค.66 ทั้งส่วนกลาง ภูมิภาค และออนไลน์ และส่งส.ค.ส.แบบe-card
วันเสาร์ที่ 31 ธันวาคม 2565
31/12/2565
รัฐบาลชวน “สวดมนต์ข้ามปี” 31 ธ.ค.65 – 1 ม.ค.66 ทั้งส่วนกลาง ภูมิภาค และออนไลน์ และส่งส.ค.ส.แบบe-card
รัฐบาลชวน “สวดมนต์ข้ามปี” 31 ธ.ค.65 – 1 ม.ค.66 ทั้งส่วนกลาง ภูมิภาค และออนไลน์ และส่งส.ค.ส.แบบe-card
วันนี้ 31 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลโดยกรมการศาสนา กระทรวงวัฒนธรรม ขอชวนประชาชนร่วมกิจกรรม “สวดมนต์ข้ามปี เสริมสิริมงคลทั่วไทย ส่งท้ายปีเก่า ต้อนรับศักราชใหม่ 2566” ระหว่างวันที่ 31 ธันวาคม 2565 ถึงวันที่ 1 มกราคม 2566 ซึ่งมีกิจกรรมทั้งส่วนกลาง ส่วนภูมิภาค และออนไลน์ ดังนี้
ส่วนกลางกรุงเทพมหานคร จัดที่วัดพระเชตุพนวิมลมังคลาราม เขตพระนคร และวัดอรุณราชวราราม เขตบางกอกใหญ่ โดยกําหนดให้วัดพระเชตุพนฯ เป็นศูนย์กลางการถ่ายทอดสัญญาณภาพกิจกรรมสวดมนต์ข้ามปีเชื่อมโยงการจัดกิจกรรมสวดมนต์ข้ามปีในส่วนภูมิภาคของประเทศไทยและต่างประเทศ ผ่านทางสถานีวิทยุโทรทัศน์และช่องทางอื่นๆ สําหรับส่วนภูมิภาค สํานักงานวัฒนธรรมจังหวัด(สวจ.) ทั้ง 76 จังหวัด จัดตั้งศูนย์อํานวยการกลางการจัดกิจกรรมสวดมนต์ข้ามปีของจังหวัด และอํานวยความสะดวกหน่วยงานต่างๆ ที่จัดกิจกรรม
นอกจากนี้ ยังมีกิจกรรมสวดมนต์ข้ามปีออนไลน์ผ่านทางเว็บไซต์ www.prayer2566.com เพื่อเพิ่มโอกาสให้เด็ก เยาวชน และประชาชนได้มีโอกาสสวดมนต์ได้ในทุกสถานที่ ทุกช่วงเวลาตามอัธยาศัย และยังสามารถเขียนคําอวยพรในการ์ดอวยพรปีใหม่ (ส.ค.ส) แบบอิเล็กทรอนิกส์ (e-Card) แล้วส่งต่อให้ผู้อื่นผ่านช่องทางสื่อสังคมออนไลน์ (Social Media) ได้อีกด้วย
รัฐบาลไทย-ข่าวทำเนียบรัฐบาล-ฟรุ้ทบอร์ดแจงความคืบหน้าโครงการเยียวยาเกษตรกรชาวสวนลำไยปี 64/65 จ่อ ครม. พิจารณาเห็นชอบ
วันเสาร์ที่ 31 ธันวาคม 2565
ฟรุ้ทบอร์ดแจงความคืบหน้าโครงการเยียวยาเกษตรกรชาวสวนลําไยปี 64/65 จ่อ ครม. พิจารณาเห็นชอบ
ฟรุ้ทบอร์ดแจงความคืบหน้าโครงการเยียวยาเกษตรกรชาวสวนลําไยปี 64/65 จ่อ ครม. พิจารณาเห็นชอบ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะคณะกรรมการพัฒนาและบริหารจัดการผลไม้ (Fruit Board) ชี้แจงวันนี้ (31 ธ.ค) เกี่ยวกับโครงการเยียวยาเกษตรกรชาวสวนลําไย ปี 2564/2565 ว่า ตามที่ชาวสวนลําไยได้สอบถามถึงความคืบหน้าโครงการเยียวยาเกษตรกรชาวสวนลําไย ปี 2564/2565 นั้น ขณะนี้รอเพียงคณะรัฐมนตรี (ครม.) พิจารณาให้ความเห็นชอบ โดยฟรุ้ทบอร์ดเสนอตามขั้นตอน ตั้งแต่ต้นเดือนกันยายนจนบัดนี้ ล่วงเลยมาเป็นเวลา 4 เดือน คาดว่า ครม. จะเร่งพิจารณาอนุมัติเพื่อมอบเป็นของขวัญปีใหม่ให้กับชาวสวนลําไยทั่วประเทศ ซึ่งประสบความเดือดร้อนจากผลกระทบของวิกฤติโควิด-19 ในฤดูกาลผลิตปี 2564/2565 เพื่อให้ชาวสวนลําใยมีทุนไปปรับปรุงสวนเพื่อเพิ่มผลผลิตทันต่อฤดูกาลใหม่ที่กําลังจะมาถึง
ทั้งนี้ หลังจากฟรุ้ทบอร์ดเสนอโครงการต่อ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ซึ่งได้ลงนามเมื่อวันที่ 20 สิงหาคม 2565 เสนอ ครม. ตามขั้นตอน ผ่านนายจุรินทร์ ลักษณวิศิษฏ์ รองนายกรัฐมนตรี ในฐานะกํากับกระทรวงเกษตรและสหกรณ์ และได้ลงนามในหนังสือถึง ครม. เมื่อวันที่ 2 กันยายน 2565 เพื่อพิจารณาอนุมัติเป็นการเร่งด่วนในโครงการเยียวยาเกษตรกรชาวสวนลําไย ปี 2564/2565
โดยมีเงื่อนไขกรอบแนวทางช่วยเหลือที่กําหนดไว้ ดังนี้ ขนาดพื้นที่ปลูกรายละ ไม่เกิน 25 ไร่ ในอัตรา 2,000 ต่อไร่ กรอบวงเงินทั้งหมด 3,821.54 ล้านบาท แยกการใช้เงินเป็น 1.) เงินทุนผ่าน ธกส. ดังนี้ (1) เงินเยียวยาเกษตรกรชาวสวนลําไย อัตราไร่ละ 2,000 บาท ครัวเรือนละไม่เกิน 25 ไร่ จํานวน 3,821,537,038 บาท (2) ค่าบริหารจัดการโครงการ สําหรับ ธกส.ครัวเรือนละ 7 บาท จํานวน 1,354,388 บาท และ (3) ค่าชดเชยต้นทุนให้ ธกส. ร้อยละ 2.25 ของวงเงินเยียวยาที่ต้องจ่าย 83,842,650 บาท และ 2.) ค่าบริหารจัดการโครงการของ กรมส่งเสริมการเกษตร 10,000,000 บาท
“สําหรับโครงการเยียวยาชาวสวนลําไยครั้งนี้ ดําเนินการเช่นเดียวกับโครงการในอดีต ด้วยเงื่อนไขและวิธีการเดียวกันโดยกรมส่งเสริมการเกษตรนําเสนอตัวเลขข้อมูลที่ตรวจสอบแล้วต่อฟรุ้ทบอร์ด และมีมติเห็นชอบเสนอรัฐมนตรีว่าการกระทรวงเกษตรและสหกรณ์ลงนาม เมื่อต้นเดือนกันยายนเสนอคณะรัฐมนตรีเพื่อพิจารณาตามขั้นตอนที่ถูกต้องแล้วรอเพียงคณะรัฐมนตรีอนุมัติเท่านั้น” นายอลงกรณ์ กล่าว
รัฐบาลไทย-ข่าวทำเนียบรัฐบาล- เตือนประชาชนอย่าดื่มหนักปีใหม่ เมาแล้วขับกฎหมายจราจรใหม่ เพิ่มโทษหนักผู้กระทำผิดซ้ำ! ทั้งจำทั้งปรับ
วันเสาร์ที่ 31 ธันวาคม 2565
31/12/2565
เตือนประชาชนอย่าดื่มหนักปีใหม่ เมาแล้วขับกฎหมายจราจรใหม่ เพิ่มโทษหนักผู้กระทําผิดซ้ํา! ทั้งจําทั้งปรับ
เตือนประชาชนอย่าดื่มหนักปีใหม่ เมาแล้วขับกฎหมายจราจรใหม่ เพิ่มโทษหนักผู้กระทําผิดซ้ํา! ทั้งจําทั้งปรับ
วันที่ 31 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า เพื่อเป็นการป้องกันการเมาแล้วขับซึ่งเป็นสาเหตุของการเกิดอุบัติเหตุ นําไปสู่การบาดเจ็บและอาจถึงขั้นสูญเสียชีวิต รัฐบาลจึงได้ออกมาตรการและเตรียมพร้อมเรื่องการจราจร เพื่อป้องกันและลดอุบัติเหตุบนท้องถนน สําหรับสํานักงานตํารวจแห่งชาติ ได้ออกประกาศแนะเรื่องกฎหมายต้องรู้ กรณีเมาแล้วขับว่า บุคคลทั่วไปที่มีปริมาณแอลกอฮอล์ในเลือดเกิน 50 mg% และผู้ที่อายุน้อยกว่า 20 ปี หรือมีใบอนุญาตขับรถชั่วคราว ที่มีปริมาณแอลกอฮอล์ในเลือดเกิน 20 mg% ถือว่าเมาแล้วขับ หากปฏิเสธการเป่าตรวจวัดแอลกอฮอล์ ถือว่าเท่ากับเมา
สําหรับกฎหมาย พ.ร.บ.จราจรทางบก (ฉบับที่ 13) พ.ศ.2565 ได้มีการเพิ่มโทษผู้กระทําผิดซ้ํากรณี “เมาแล้วขับ” โดยกําหนดบทลงโทษผู้เมาแล้วขับ ดังนี้ 1.ทําผิดครั้งแรก อัตราโทษจําคุกไม่เกิน 1 ปี หรือปรับ 5,000 - 20,000 บาท 2.ทําผิดซ้ําข้อหา "เมาแล้วขับ" ภายใน 2 ปี นับแต่วันกระทําผิดครั้งแรก เพิ่มโทษเป็นจําคุกไม่เกิน 2 ปี ปรับ 50,000 - 100,000 บาท โดยศาลจะลงโทษจําคุก และปรับด้วย พร้อมถูกพักใช้ใบอนุญาตขับขี่ไม่น้อยกว่า 1 ปี หรือถูกเพิกถอนใบอนุญาตขับขี่ 3.เมาแล้วขับทําให้ผู้อื่นบาดเจ็บ เสียชีวิต โทษสูงสุด 10 ปี ปรับ 200,000 บาท และเพิกถอนใบอนุญาตขับรถทันที
ดังนั้นในช่วงเทศกาลส่งท้ายปีเก่าต้อนรับปีใหม่ 2566 ขอให้ประชาชนขับขี่ปลอดภัยอย่างมีสติ เมาไม่ขับ เคารพกฎจราจร และมีน้ําใจกับเพื่อนร่วมทาง หากต้องการความช่วยเหลือหรือแจ้งเหตุสามารถติดต่อสายด่วนได้ตลอด 24 ชั่วโมง ดังนี้โทร. 1193 ตํารวจทางหลวง โทร. 1197 บก.จร. ( กทม.และปริมณฑล ) โทร 191 หรือ 1599 สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-“ธนกร” เผย รัฐบาลกำชับหน่วยงานเกี่ยวข้องเข้มงวดมาตรการป้องกันอุบัติเหตุช่วงเทศกาลปีใหม่ แจงนายกฯ สั่งอำนวยความสะดวกการเดินทางกลับภูมิลำเนา-ท่องเที่ยวให้ประชาชน เน้นย้ำการ์ดอย่าตก
วันเสาร์ที่ 31 ธันวาคม 2565
31/12/2565
“ธนกร” เผย รัฐบาลกําชับหน่วยงานเกี่ยวข้องเข้มงวดมาตรการป้องกันอุบัติเหตุช่วงเทศกาลปีใหม่ แจงนายกฯ สั่งอํานวยความสะดวกการเดินทางกลับภูมิลําเนา-ท่องเที่ยวให้ประชาชน เน้นย้ําการ์ดอย่าตก
“ธนกร” เผย รัฐบาลกําชับหน่วยงานเกี่ยวข้องเข้มงวดมาตรการป้องกันอุบัติเหตุช่วงเทศกาลปีใหม่ แจงนายกฯ สั่งอํานวยความสะดวกการเดินทางกลับภูมิลําเนา-ท่องเที่ยวให้ประชาชน เน้นย้ําการ์ดอย่าตก หลังหลายฝ่ายคาดหลังหยุดยาว โควิด-19 อาจแพร่ระบาดอีก
วันที่ 31 ธันวาคม 2565 นายธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า ในช่วงเทศกาลปีใหม่ 2566 นี้ รัฐบาลกําชับให้ทุกหน่วยงานที่เกี่ยวข้อง เพิ่มความเข้มงวดในการเฝ้าระวังความปลอดภัย รวมถึงป้องกันอุบัติเหตุ ต้องป้องกัน ควบคุม และลดความเสี่ยงในการเกิดอุบัติเหตุอย่างมีประสิทธิภาพ นอกจากนี้ ทุกหน่วยงานต้องอํานวยความสะดวกในการเดินทางของประชาชน เพื่อให้การเดินทางกลับภูมิลําเนาหรือไปท่องเที่ยวของประชาชนได้รับความสะดวกให้มากที่สุด และปลอดภัยจากอุบัติเหตุที่อาจเกิดขึ้นได้ อย่างไรก็ตาม สําหรับสถานการณ์การแพร่ระบาดของโรคติดเชื้อไวรัสโคโรนา (โควิด-19) ที่มีการคาดการณ์ว่า หลังเทศกาลปีใหม่อาจจะมีการติดเชื้อระลอกเล็กๆ นั้น ปัจจุบันแม้ว่าประชาชนจะมีภูมิคุ้มกันบ้างแล้ว ไม่ว่าจะเป็นภูมิคุ้มกันจากการติดเชื้อก็ดี หรือจากการฉีดวัคซีนก็ตาม ซึ่งจะทําให้เมื่อเกิดการติดเชื้ออาจจะไม่มีความรุนแรงมากนัก แต่อยากขอให้ประชาชนเพิ่มความปลอดภัยในการดูแลตนเองและบุคคลใกล้ชิดด้วย การ์ดอย่าตก เพื่อความไม่ประมาท โดยรัฐบาลยังคงเน้นย้ําให้ทุกหน่วยงานที่เกี่ยวข้อง เร่งประชาสัมพันธ์ ให้ข้อมูลข่าวสารกับประชาชน เพื่อป้องกันการแพร่ระบาดของโรคอย่างต่อเนื่องอีกด้วย
“เทศกาลปีใหม่หลายคนกังวลว่า กิจกรรมต่างๆ อาจจะสุ่มเสี่ยงต่อการแพร่ระบาดของโควิด-19 ได้ ไม่ว่าจะเป็นงานสังสรรค์ งานรวมญาติ รวมถึงการท่องเที่ยวตามสถานที่ต่างๆ ดังนั้น พล.อ.ประะยุทธ์ จันทร์โอชา นายกฯ และ รมว.กลาโหม จึงสั่งการให้หน่วยงานที่เกี่ยวข้องวางมาตรการป้องกันรวมถึงแนวทางแก้ปัญหาเฉพาะหน้าเอาไว้ หากเกิดเหตุฉุกเฉินต้องพร้อมรายงานเหตุการณ์ให้ผู้บังคับบัญชาทราบทันที เพื่อประเมินระดับความรุนแรง ผลกระทบ จะได้แก้ไขสถานการณ์ได้อย่างถูกต้องและทันท่วงที นอกจากนี้ อยากขอร้องให้พี่น้องประชาชน ใช้ความระมัดระวัง ไม่ประมาท โดยเฉพาะการใกล้ชิดกับผู้สูงอายุ รวมถึงผู้มีโรคประจําตัวในกลุ่ม 7 โรค ยังคงต้องป้องกันตนเองด้วยการสวมใส่หน้ากากอนามัยเมื่ออยู่ในสถานที่แออัดหรือมีผู้คนจํานวนมาก เพื่อความปลอดภัยของตัวท่านเอง รวมไปถึงคนที่เรารักด้วย” นายธนกร กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย ระบบบล็อคเชน แจ้งเบาะแสยาเสพติดแบบความลับ เตรียมทดลองใช้ ม.ค.นี้ หวัง ลบความเชื่อผู้ค้ายา รู้ตัวคนแจ้ง มั่นใจ สังคมตื่นตัว
วันเสาร์ที่ 31 ธันวาคม 2565
31/12/2565
รัฐมนตรีว่าการกระทรวงยุติธรรม เผย ระบบบล็อคเชน แจ้งเบาะแสยาเสพติดแบบความลับ เตรียมทดลองใช้ ม.ค.นี้ หวัง ลบความเชื่อผู้ค้ายา รู้ตัวคนแจ้ง มั่นใจ สังคมตื่นตัว
รัฐมนตรีว่าการกระทรวงยุติธรรม เผย ระบบบล็อคเชน แจ้งเบาะแสยาเสพติดแบบความลับ เตรียมทดลองใช้ ม.ค.นี้ หวัง ลบความเชื่อผู้ค้ายา รู้ตัวคนแจ้ง มั่นใจ สังคมตื่นตัว ยึดอายัดทรัพย์ถึงเป้า 1 แสนล้าน ช่วยป้องกันเยาวชนเป็นทาสยาเสพติด
วันที่ 31 ธันวาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการแจ้งเบาะแสยาเสพติดแบบไม่เปิดเผยตัวตน หรือ ระบบบล็อคเชน ว่า กระทรวงยุติธรรม เล็งเห็นความสําคัญของผู้แจ้งเบาะแสยาเสพติด ที่ขณะนี้ สังคมเริ่มตื่นตัว อยากเข้ามามีส่วนร่วมเป็นพลเมืองดีมากขึ้น อย่างนายชูวิทย์ กมลวิศิษฎ์ เพราะทุกภาคส่วนตระหนักเห็นแล้วว่า ยาเสพติดถือเป็นภัยร้ายในสังคม ที่ทําลายอนาคตเยาวชน แต่ที่ผ่านมา มีคนโทรแจ้งเบาะแสที่สายด่วน 1386 เพียง 16,000 คู่สาย ทั้งที่ประเทศไทย มีกว่า 8 หมื่นหมู่บ้าน โดยอาจเป็นเพราะประชาชนกังวลในเรื่องของความปลอดภัย ตนจึงให้ ป.ป.ส.และหน่วยงานที่เกี่ยวข้อง จัดทําระบบบล็อคเชน ที่ไม่สามารถระบุตัวตนคนแจ้งได้ ทําให้มีความปลอดภัย 100% ซึ่งจะเป็นการช่วยลบความเชื่อแบบเดิมๆ ที่ผู้ค้ายา จะรู้ตัวคนแจ้งเบาะแสเร็วมากจากเจ้าหน้าที่รัฐ
นายสมศักดิ์ กล่าวอีกว่า ระบบบล็อคเชน ขณะนี้อยู่ในขั้นตอน ทีมวิจัยของสถาบันเทคโนโลยีพระจอมเกล้าเจ้าคุณทหารลาดกระบัง กําลังศึกษาระบบอย่างละเอียด เพื่อให้มั่นใจว่า ระบบมีความปลอดภัยสูง โดยคาดว่า จะสามารถทดสอบการใช้งานได้เบื้องต้น ภายในเดือนมกราคม - กุมภาพันธ์ 2566 เพราะทีมวิจัย กําลังเร่งศึกษารูปแบบการจ่ายเงินรางวัลนําจับ 5% ที่ขณะนี้มี 2 แนวทาง คือ 1.การจ่ายผ่านระบบ Blockchain และ Smart Contracts 2.การจ่ายผ่านระบบ Virtual Account และ ATM แต่ในแนวทางแรก มีความเป็นไปได้มากกว่า เพราะด้วยขั้นตอนที่ซับซ้อน จะไม่สามารถตรวจสอบได้ว่า ใครเป็นผู้แจ้งเบาะแส ซึ่งจะถูกจัดเก็บข้อมูลเป็นความลับ
“และนอกจากทีมวิจัยศึกษาระบบอย่างละเอียดแล้ว ป.ป.ส.ก็จะมีการสํารวจความต้องการของผู้แจ้งเบาะแส ผ่านเว็บไซต์ด้วย เพื่อจะได้พัฒนาระบบให้ประชาชนทั่วไปสามารถเข้าถึง หรือดําเนินการได้ง่าย รวมถึงได้มีการหารือกับกระทรวงการคลัง เพื่อให้การจ่ายเงินรางวัลนําจับเป็น สกุลเงินดิจิตอล ถูกต้องตามระเบียบ เรียบร้อยแล้ว จะเห็นได้ว่า ผมพยายามนําเทคโนโลยีใหม่ๆ เข้ามาเป็นอีกกลไกในการปราบปรามยาเสพติด เพราะผมเข้าใจดีว่า ปัญหายาเสพติดได้เข้าไปสร้างความรุนแรงในครอบครัว จึงเน้นการยึดอายัดทรัพย์เครือข่ายผู้ค้ายา เพื่อตัดวงจรเหล่านี้ ทําให้ปี 66 ตั้งเป้ายึดทรัพย์ไว้ 1 แสนล้านบาท ซึ่งถ้าได้รับความร่วมมือจากประชาชน แจ้งเบาะแสผ่านระบบบล็อคเชน ก็จะทําให้สามารถยึดได้เกินเป้าอย่างแน่นอน และจะเป็นการร่วมมือกันแก้ปัญหายาเสพติด ให้ลูกหลานของเราไม่ตกเป็นทาสของยาเสพติดอีกต่อไป“ รมว.ยุติธรรม กล่าว
รัฐบาลไทย-ข่าวทำเนียบรัฐบาล-“ธนกร” เผย นายกฯ กำชับปรับโฉมประเทศไทยด้วย BCG คาดสร้างมูลค่าเศรษฐกิจแตะ 4.4 ล้านล้าน หรือ 24% ของ GDP ภายในปี 2570 เพื่อวางอนาคตให้ประชาชนพ้นจากความยากจน
วันศุกร์ที่ 30 ธันวาคม 2565
30/12/2565
“ธนกร” เผย นายกฯ กําชับปรับโฉมประเทศไทยด้วย BCG คาดสร้างมูลค่าเศรษฐกิจแตะ 4.4 ล้านล้าน หรือ 24% ของ GDP ภายในปี 2570 เพื่อวางอนาคตให้ประชาชนพ้นจากความยากจน
“ธนกร” เผย นายกฯ กําชับปรับโฉมประเทศไทยด้วย BCG คาดสร้างมูลค่าเศรษฐกิจแตะ 4.4 ล้านล้าน หรือ 24% ของ GDP ภายในปี 2570 เพื่อวางอนาคตให้ประชาชนพ้นจากความยากจน ประเทศพ้นกับดักรายได้ปานกลาง ลั่นทุกตารางนิ้วของประเทศจะได้รับการพัฒนาอย่างยั่งยืน
วันที่ 30 ธันวาคม 2565 นายธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า ประเทศไทยปรับเปลี่ยนรูปแบบการพัฒนาเศรษฐกิจและสังคมไทยไปสู่รูปแบบใหม่ BCG Economy Model ภายใต้นโยบายและการผลักดันของ พล.อ.ประยุทธ์ จันทร์โอชา นายกฯ และรมว.กลาโหม ที่วางอนาคตให้ประชาชนพ้นจากความยากจน ประเทศพ้นกับดักรายได้ปานกลาง เพิ่มเศรษฐกิจประเทศให้มีมูลค่าเพิ่มขึ้นจากความหลากหลายทางชีวภาพและวัฒนธรรม โดยอาศัยวิทยาศาสตร์ เทคโนโลยี และนวัตกรรม เพื่อผลิตสินค้าและบริการที่มีมูลค่าสูง เปลี่ยนระบบเศรษฐกิจให้เกิดการเพิ่มผลิตภาพการผลิต ทําให้เศรษฐกิจไทยเติบโตแบบก้าวกระโดด ขับเคลื่อนไทยสู่สังคมคาร์บอนต่ําและการปล่อยก๊าชเรือนกระจกสุทธิเป็นศูนย์ (Net Zero Emission) ทั้งนี้ ตั้งแต่ปี 2558-2564 มีคําขอรับการส่งเสริมการลงทุนในอุตสาหกรรม BCG รวม 2,900 โครงการ คิดเป็นมูลค่า 6.75 แสนล้านบาท และในปี 2564 ประเทศไทยมีการลงทุน ด้าน BCG Economy 1.5 แสนล้านบาท เพิ่มขึ้น 123%
นายธนกร กล่าวอีกว่า กระทรวงอุตสาหกรรมได้ประมาณว่า ภายในปี 2570 เศรษฐกิจ BCG จะสร้างมูลค่าถึง 4.4 ล้านล้านบาท หรือคิดเป็นสัดส่วน 24% ของ GDP นอกจากนี้ รัฐบาลยังตั้งเป้าให้ไทยเป็น “Bio Hub of Asian” ภายในปี 2570 ซึ่งที่ผ่านมีการลงทุนแล้ว 5 โครงการ มูลค่า 39,870 ล้านบาท และอยู่ระหว่างแผนการก่อสร้างและขับเคลื่อนให้เกิดการลงทุนของภาคเอกชน จํานวน 4 โครงการ มูลค่า 127,705 ล้านบาท พร้อมทั้งส่งเสริมระบบเศรษฐกิจหมุนเวียน (Circular Economy) เพิ่มประสิทธิภาพการผลิตที่เป็นมิตรกับสิ่งแวดล้อม เพิ่มมูลค่าอุตสาหกรรม/ สร้างผลิตภัณฑ์ใหม่จากของเสีย/วัสดุ เหลือใช้ภายในประเทศ รวมทั้งส่งเสริมการปรับรูปแบบธุรกิจสู่ Circular Business Model และระบบเศรษฐกิจสีเขียว (Green Economy) ขับเคลื่อนการลดการปล่อยก๊าชเรือนกระจก เพื่อตอบโจทย์ NET ZERO EMISSION ด้วยการสนับสนุนอุตสาหกรรมยานยนต์ไฟฟ้า (EV) ของประเทศ ตามนโยบาย [emailprotected] มีเป้าหมายการผลิตยานยนต์ไฟฟ้า รถยนต์นั่งและรถกระบะ 725,000 คัน รถจักรยานยนต์ 675,000 คัน รถบัสและรถบรรทุก 34,000 คัน รวมทั้งการผลิตรถไฟระบบราง รถสามล้อ และเรือโดยสารด้วย เพื่อสร้างงานและยกระดับรายได้ของประชากร
“ตลอดระยะเวลา 8 ปีที่ผ่านมา ท่านนายกฯ สั่งการทุกกระทรวง ทุกส่วนราชการ ให้จัดทํามาตรการหรือโครงการต่างๆ ที่มุ่งเน้นการกระจายโอกาส กระจายรายได้ นําความมั่งคั่งไปสู่ชุมชนท้องถิ่นอย่างทั่วถึง เพิ่มอัตราการเติบโตทางเศรษฐกิจ สร้างความยั่งยืนทางสิ่งแวดล้อม เพื่อเพิ่มคุณภาพชีวิตของคนไทยให้ดีขึ้น ถือเป็นการเปลี่ยนโฉมประเทศสู่อนาคตที่สดใส ยืนยันว่า ทุกตารางนิ้วของประเทศไทยจะได้รับการพัฒนาอย่างยั่งยืน” รัฐมนตรีประจําสํานักนายกฯ กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ชวน แวะจิบกาแฟ-ทานอาหาร คุกแอนด์คอฟ ฝีมือผู้ต้องขัง ช่วงหยุดยาวปีใหม่ เพื่อช่วยกันสร้างโอกาส
วันศุกร์ที่ 30 ธันวาคม 2565
30/12/2565
รัฐมนตรีว่าการกระทรวงยุติธรรม ชวน แวะจิบกาแฟ-ทานอาหาร คุกแอนด์คอฟ ฝีมือผู้ต้องขัง ช่วงหยุดยาวปีใหม่ เพื่อช่วยกันสร้างโอกาส
รัฐมนตรีว่าการกระทรวงยุติธรรม ชวน แวะจิบกาแฟ-ทานอาหาร คุกแอนด์คอฟ ฝีมือผู้ต้องขัง ช่วงหยุดยาวปีใหม่ เพื่อช่วยกันสร้างโอกาส โชว์ สาขาเรือนจําบางขวาง ยอดขายพุ่งวันละ 9 หมื่นบาท ผู้ต้องขังมีรายได้เดือนละ 5 พันบาท
วันที่ 30 ธันวาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรมกล่าวว่า ก่อนช่วงวันหยุดยาวปีใหม่ ตนได้มีโอกาสเดินทางไปเยี่ยมชมร้านคุกแอนด์คอฟ เรือนจํากลางบางขวาง ตามนโยบายพัฒนาเรือนจําเป็นสถานที่ท่องเที่ยว เพื่อช่วยพัฒนาผู้ต้องขัง ด้วยการฝึกอาชีพและปฎิบัติจริง พร้อมสร้างรายได้ให้กับผู้ต้องขังด้วย ซึ่งก็จะช่วยให้ผู้ต้องขังมีเงินทุนไปประกอบอาชีพภายหลังพ้นโทษได้
นายสมศักดิ์ กล่าวอีกว่า ร้านคุกแอนด์คอฟ เรือนจํากลางบางขวาง มีจุดเด่นหลายอย่าง ทั้งติดกับแม่น้ําเจ้าพระยา มีวิวทิวทัศน์ที่สวยงาม เหมาะแก่การมาถ่ายรูป นั่งรับประทานอาหาร เครื่องดื่ม รวมถึงยังมีข้าวแกงยุติธรรมเท่าเทียม ขายในราคา 25-30 บาท เพื่อให้ญาติผู้ต้องขัง และประชาชนทั่วไป สามารถบริโภคได้ในราคาถูก ซึ่งวัตถุดิบ เช่น ผัก ผู้ต้องขัง ก็มีการปลูกเองในเรือนจํา โดยจากการเปิดร้านมา ตั้งแต่วันที่ 10 มิ.ย.65 นายยุทธนา นาคเรืองศรี ผู้บัญชาการเรือนจํากลางบางขวาง รายงานว่า สังคมให้โอกาสเป็นอย่างดี ทําให้มีรายได้สูงสุดถึงวันละ 9 หมื่นบาท และช่วยสร้างรายได้ให้ผู้ต้องขัง เฉลี่ยคนละ 5,000 บาทต่อเดือน
"ผมขอใช้โอกาสช่วงเทศกาลปีใหม่ เชิญชวนทุกท่าน มาเที่ยว และให้กําลังใจผู้ต้องขัง ที่ร้านคุกแอนด์คอฟ ทั้งที่เรือนจํากลางบางขวาง และใน 14 แห่งทั่วประเทศ อาทิ เรือนจําชั่วคราวเขาไม้แก้ว จ.ระยอง ,เรือนจําชั่วคราวเขาระกํา จ.ตราด ,เรือนจําชั่วคราวคลองโพธิ์ จ.นครสวรรค์ เพราะมีทั้งอาหารบริการ และเครื่องดื่ม อย่างเมนูแนะนํา ก็คือ น้ําหอมจันทร์ หรือ น้ําผึ้งมะนาว และพิซซ่าบางกรอบ โดยรสชาติอาหาร ผมการันตีว่า อร่อยมาก เพราะมีการถ่ายทอดวิชาโดยเชฟมืออาชีพ และที่สําคัญ ทั้งอาหาร เครื่องดื่ม ก็มีราคาถูก โดยนอกจากสร้างรายได้ให้ผู้ต้องขังแล้ว ยังเป็นการช่วยสร้างโอกาส ในการคืนคนดีกลับสู่สังคมด้วย นอกจากนี้ กรมราชทัณฑ์ ก็ยังได้มีการจัดจําหน่ายผลิตภัณฑ์ราคาพิเศษทั่วประเทศอีกด้วย" รมว.ยุติธรรม กล่าว
รัฐบาลไทย-ข่าวทำเนียบรัฐบาล-​เตือนผู้ปกครอง พาเด็กอายุ 7 ปี ขึ้นไป ใช้สูติบัตรแสดงตัวขึ้นเครื่องบินไม่ได้!
วันศุกร์ที่ 30 ธันวาคม 2565
30/12/2565
​เตือนผู้ปกครอง พาเด็กอายุ 7 ปี ขึ้นไป ใช้สูติบัตรแสดงตัวขึ้นเครื่องบินไม่ได้!
​เตือนผู้ปกครอง พาเด็กอายุ 7 ปี ขึ้นไป ใช้สูติบัตรแสดงตัวขึ้นเครื่องบินไม่ได้!
วันที่ 30 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ในช่วงเทศกาลปีใหม่มีประชาชนจํานวนมากเดินทางข้ามจังหวัดโดยเครื่องบิน จึงขอเตือนผู้ปกครองเรื่องการเตรียมเอกสารของเด็กที่ใช้สําหรับการยืนยันตัวตนก่อนขึ้นเครื่องบินภายในประเทศ โดยเด็กที่มีอายุต่ํากว่า 7 ปี สามารถใช้เอกสารอย่างใดอย่างหนึ่งที่เป็นฉบับจริง เพื่อยืนยันตัวตนก่อนเดินทาง ดังนี้ 1.สูติบัตร 2.บัตรประจําตัวผู้พิการ 3.ทะเบียนบ้าน 4.หนังสือสุทธิสําหรับพระภิกษุสงฆ์และสามเณร 5.หนังสือเดินทาง (Passport)
สําหรับผู้เดินทางที่มีอายุมากกว่าหรือเท่ากับ 7 ปี จะต้องใช้เอกสารอย่างใดอย่างหนึ่งที่เป็นฉบับจริง ดังต่อไปนี้ 1.บัตรประชาชน 2.ใบขับขี่ 3.บัตรข้าราชการหรือเจ้าหน้าที่รัฐ 4.บัตรประจําตัวผู้พิการ 5.หนังสือสุทธิสําหรับพระภิกษุสงฆ์และสามเณร 6.หนังสือเดินทาง (Passport) 7.บัตรประชาชนจิตอาสา
ทั้งนี้ เป็นไปตามแนวปฏิบัติในการตรวจสอบเอกสารของผู้โดยสาร สมาชิกลูกเรือ และผู้ถือบัตรเข้าพื้นที่ สํานักงานการบินพลเรือนแห่งประเทศไทย
รัฐบาลไทย-ข่าวทำเนียบรัฐบาล-รัฐบาลเตือนร้านค้า อย่าเอาเปรียบประชาชน ขอความร่วมมืออย่าฉวยโอกาสขึ้นราคาสินค้าทำลายความสุขช่วงเทศกาล พบเจอโทร1569
วันศุกร์ที่ 30 ธันวาคม 2565
30/12/2565
รัฐบาลเตือนร้านค้า อย่าเอาเปรียบประชาชน ขอความร่วมมืออย่าฉวยโอกาสขึ้นราคาสินค้าทําลายความสุขช่วงเทศกาล พบเจอโทร1569
รัฐบาลเตือนร้านค้า อย่าเอาเปรียบประชาชน ขอความร่วมมืออย่าฉวยโอกาสขึ้นราคาสินค้าทําลายความสุขช่วงเทศกาล พบเจอโทร1569
วันที่ 30 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลขอความร่วมมือผู้ประกอบการอย่าฉวยโอกาสขึ้นราคาสินค้าโดยเฉพาะในช่วงเทศกาลแห่งความสุขนี้ ซึ่งเป็นช่วงเวลาที่ประชาชนเดินทางท่องเที่ยวพักผ่อนกับครอบครัว คาดว่าจะมีการใช้จ่ายเงินซื้อสินค้าและบริการเป็นจํานวนมาก โดยเฉพาะแหล่งท่องเที่ยวตามสถานที่ต่างๆ ซึ่งหน่วยงานที่เกี่ยวข้องได้ดําเนินการสอดส่องดูแล และหากประชาชนพบว่าผู้ประกอบการฉวยโอกาสขึ้นราคาสินค้าขอให้แจ้งเจ้าหน้าที่ หรือสายด่วนกรมการค้าภายใน 1569 ตลอด 24 ชั่วโมง
ในส่วนของกระทรวงพาณิชย์ นายจุรินทร์ ลักษณวิศิษฏ์ รัฐมนตรีว่าการกระทรวงพาณิชย์ ได้สั่งการกรมการค้าภายในลงพื้นที่ตรวจสอบสถานการณ์สินค้าและบริการตามสถานที่ต่างๆ เพื่อสร้างความมั่นใจให้กับประชาชนที่เดินทางกลับภูมิลําเนาและท่องเที่ยวจะไม่ถูกเอาเปรียบ และเน้นย้ําช่วงหยุดยาวปีใหม่ ทุกร้านต้องปิดป้ายราคา ห้ามฉวยโอกาส เจอเป็นจับ ทั้งนี้ จากรายงานของกรมการค้าภายใน พบว่าในปี 2565 ผู้ประกอบการมีการปฏิบัติตามกฎหมาย และระมัดระวังมากขึ้น อีกทั้งเมื่อพบการกระทําความผิด กรมฯ ได้มีการดําเนินคดีในทุกกรณี ทําให้ผู้ประกอบการให้ความสําคัญกับการปฏิบัติตามกฎหมายเพิ่มขึ้น     "เตือนผู้ประกอบการ ร้านค้าต่าง ๆ ในช่วงเทศกาลหยุดยาวปีใหม่ ขอให้ปิดป้ายแสดงราคาให้ชัดเจน อย่าฉวยโอกาสขึ้นราคาสินค้าโดยไม่มีเหตุผลอันสมควร หากตรวจสอบพบจะมีความผิด โดยกรณีไม่ปิดป้ายแสดงราคา มีโทษปรับสูงสุดไม่เกิน 10,000 บาท กรณีที่ฉวยโอกาสขึ้นราคาหรือค้ากําไรเกินสมควร โทษจําคุก 7 ปี ปรับไม่เกิน 140,000 บาท หรือทั้งจําทั้งปรับ" นางสาวรัชดา ย้ํา
รัฐบาลไทย-ข่าวทำเนียบรัฐบาล-ผู้พิการ เฮ รมว.เฮ้ง ผลักดันสถานประกอบการจ้างงานคนพิการ แนะค้นหาลูกจ้างได้ที่เว็บไซต์ “ไทยมีงานทำ”
วันศุกร์ที่ 30 ธันวาคม 2565
30/12/2565
ผู้พิการ เฮ รมว.เฮ้ง ผลักดันสถานประกอบการจ้างงานคนพิการ แนะค้นหาลูกจ้างได้ที่เว็บไซต์ “ไทยมีงานทํา”
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า รัฐบาลโดยการนําของพล.อ. ประยุทธ์ จันทร์โอชา นายกรัฐมนตรี มีนโยบายขจัดความเหลื่อมล้ํา สร้างโอกาสที่เท่าเทียม
โดยการส่งเสริมให้คนพิการมีโอกาสใช้ความสามารถในการหารายได้และพึ่งพาตนเอง ลดภาระของครอบครัวและสังคม โดยกําหนดให้นายจ้าง สถานประกอบการปฏิบัติตามพระราชบัญญัติส่งเสริมและพัฒนาคุณภาพชีวิตคนพิการ พ.ศ.2550 มาตรา 33 ที่กําหนดให้นายจ้างหรือเจ้าของสถานประกอบการทั้งเอกชนและหน่วยงานของรัฐ ที่มีลูกจ้างตั้งแต่ 100 คน ขึ้นไป รับผู้พิการที่สามารถทํางานได้เข้าทํางาน 1 คน ต่อลูกจ้าง 100 คน ในส่วนกระทรวงแรงงานได้สนับสนุนให้เกิดการจ้างงานผู้พิการ โดยรวบรวมตําแหน่งงานว่างสําหรับผู้พิการ และผู้พิการที่ต้องการมีงานทํา มาไว้ในแหล่งเดียวกัน และเพิ่มทางเลือกในการใช้บริการจัดหางาน 2 ช่องทาง คือ ใช้บริการ ณ สํานักงานจัดหางานจังหวัด หรือผ่านระบบออนไลน์ เพื่อความสะดวก ประหยัดเวลาและค่าใช้จ่ายในการเดินทางเพื่อมาติดต่อราชการ
“ที่ผ่านมามีนายจ้างจํานวนมากมีความประสงค์จะจ้างงานผู้พิการเข้าทํางานตามที่กฎหมายกําหนด แต่ยังไม่ทราบว่าจะค้นหาผู้พิการที่พร้อมทํางานและมีคุณสมบัติตามตําแหน่งที่ต้องการได้ที่ใด กรมการจัดหางานจึงได้รวบรวมผู้พิการที่ขึ้นทะเบียน และใช้บริการจัดหางานกับกรมฯ ไว้บนแพลตฟอร์ม “ไทยมีงานทํา” เพื่อนายจ้าง สถานประกอบที่ต้องการรับผู้พิการเข้าทํางาน สามารถค้นหาผ่านระบบออนไลน์ได้ตลอด 24 ชั่วโมง โดยไม่เสียค่าบริการ”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่าปีงบประมาณ 2565 มีผู้พิการในระดับวุฒิการศึกษาตั้งแต่ระดับประถมศึกษา – ปริญญาโท ใช้บริการจัดหางานผ่านแพลตฟอร์ม “ไทยมีงานทํา” จํานวน 1,415 คน ได้รับการบรรจุงาน จํานวน 1,166 คน มีรายได้จากการบรรจุงาน 142,928,400 บาทต่อปี โดยตําแหน่งงานสําหรับผู้พิการที่ได้รับการบรรจุงานมากที่สุด ได้แก่ เจ้าหน้าที่คลังสินค้า พนักงานบริการ พนักงานทําความสะอาด ดูแลสวน เจ้าหน้าที่สํานักงาน เป็นต้น โดยผู้พิการที่ต้องการมีงานทํา และนายจ้างสถานประกอบการที่ต้องการประกาศรับสมัครงานผู้พิการ สามารถใช้บริการผ่านระบบออนไลน์ บนแพลตฟอร์ม “ไทยมีงานทํา” ซึ่งให้บริการทั้ง Web Application ที่เว็บไซต์ ไทยมีงานทํา.doe.go.th และ Mobile Application
“แพลตฟอร์ม “ไทยมีงานทํา” เป็นแพลตฟอร์มที่พัฒนาขึ้นโดยกรมการจัดหางาน สําหรับคนหางานทุกกลุ่ม ทั้งนักเรียน นักศึกษา ผู้สูงอายุ ผู้พิการ และทุกๆคน ซึ่งกําลังมองหางานที่เหมาะสมกับตนเอง โดยรวบรวมตําแหน่งงานจากภาครัฐ ภาคเอกชน และตําแหน่งงานจากบริษัทจัดหางานชั้นนําไว้หลายตําแหน่ง เพื่อคนหางานสามารถค้นหาข้อมูลตําแหน่งงานที่เหมาะสมกับตัวเองมากที่สุด ด้วยการ Matching ตําแหน่งงานตามความรู้ ความสามารถ และทักษะที่มีอยู่ รวมทั้งมีการให้บริการสําหรับนายจ้าง/สถานประกอบการ ที่ต้องการประกาศรับสมัครงานในตําแหน่งที่ต้องการ รวมถึงตําแหน่งงานสําหรับผู้พิการด้วย”อธิบดีกรมการจัดหางานกล่าว
ทั้งนี้ หากต้องการสอบถามข้อมูลเพิ่มเติมสามารถติดต่อได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือสายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-รองนายกฯ อนุทิน ประกาศปี 66 เป็นปีสุขภาพสูงวัย คิกออฟนโยบายผ่านของขวัญปีใหม่เชิญชวนผู้สูงอายุติดต่อรับ ผ่าน อสม. หรือหน่วยบริการสาธารณสุขใกล้บ้าน
วันศุกร์ที่ 30 ธันวาคม 2565
30/12/2565
รองนายกฯ อนุทิน ประกาศปี 66 เป็นปีสุขภาพสูงวัย คิกออฟนโยบายผ่านของขวัญปีใหม่เชิญชวนผู้สูงอายุติดต่อรับ ผ่าน อสม. หรือหน่วยบริการสาธารณสุขใกล้บ้าน
คัดกรองสุขภาพ เข้ารับบริการคลินิกผู้สูงอายุในโรงพยาบาล มอบแว่นสายตา 1 ล้านชิ้น ผ้าอ้อมผู้ใหญ่ 5 ล้านชิ้น ฟันเทียมและรากฟันเทียม 36,000 ราย
วันที่ 30 ธันวาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เนื่องจากในปี 2566 ประเทศไทยจะเป็นสังคมผู้สูงอายุอย่างสมบูรณ์ด้วยจํานวนประชากรผู้สูงอายุ (อายุ 60 ปีขึ้นไป) จํานวน 12 ล้านคน รัฐบาลโดยกระทรวงสาธารณสุขจึงดําเนินนโยบายหลายเพื่อให้หน่วยงานที่เกี่ยวข้องให้ความสําคัญกับการดูแลสุขภาพผู้สูงอายุ ซึ่งกระทรวงสาธารณสุข โดยนายอนุทิน ชาญวีรกูล รองนายกรัฐมนตรีและรมว.สาธารณสุข ได้ประกาศให้ปี 2566 เป็นปีแห่ง “สุขภาพสูงวัยไทย” และเริ่มขับเคลื่อนโยบายจากการมอบของขวัญปีใหม่ตลอดปีหลายรายการ
รัฐบาลจึงขอเชิญชวนผู้สูงอายุทั่วประเทศเข้ารับของขวัญ โดยติดต่อผ่านอาสาสมัครสาธารณสุขประจําหมู่บ้าน(อสม.) หรือหน่วยบริการสาธารณสุขใกล้บ้าน อาทิ การคัดกรองสุขภาพผู้สูงอายุ การจัดบริการคลินิกผู้สูงอายุในโรงพยาบาลทุกระดับ มอบวัสดุอุปกรณ์ที่จําเป็นแก่การใช้ชีวิตของผู้สูงอายุ ได้แก่ แว่นสายตาจํานวน 1 ล้านชิ้น ผ้าอ้อมผู้ใหญ่ จํานวน 5 ล้านชิ้น ฟันเทียมและรากฟันเทียม จํานวน 36,000 ราย
ทั้งนี้ การดําเนินการเพื่อส่งมอบของขวัญปีใหม่แก่ผู้สูงอายุนี้ จะเป็นการทํางานร่วมกันของทุกหน่วยงานของกระทรวงสาธารณสุข ผ่านการมอบหมายให้ อสม. และเจ้าหน้าที่สาธารณสุข ดําเนินการคัดกรองผ่านช่องทางต่างๆ ทั้งโดยเจ้าหน้าที่และแอปพลิเคชั่น Blue Book Application จากนั้นจะส่งต่อผู้สูงอายุที่มีความเสี่ยงต่อการเกิดโรคเข้ารับบริการในคลินิกผู้สูงอายุในโรงพยาบาล และเจ้าหน้าที่จะประเมินความจําเป็นในการใช้วัสดุอุปกรณ์ต่างๆ จากนั้นจะจัดหาอุปกรณ์ซึ่งสนับสนุนโดยหน่วยงานที่เกี่ยวข้อง อาทิ สํานักงานหลักประกันสุขภาพแห่งชาติ(สปสช.) ที่สนับสนุนแว่นสายตา ผ้าอ้อมผู้ใหญ่ แผ่นรองซับ แผ่นเสริมซึมซับการขับถ่าย ฟันเทียมและรากฟันเทียม ด้วยงบประมาณกองทุนต่างๆ มอบแก่ผู้สูงอายุต่อไป
รัฐบาลไทย-ข่าวทำเนียบรัฐบาล-"ทิพานัน" ชวนเที่ยวชม 5 พิพิธภัณฑ์ธนารักษ์ฟรี เป็นของขวัญปีใหม่จากกระทรวงการคลัง ได้แล้ววันนี้ -15 มกราคม 66 หนุนต่อยอดความคิดสร้างสรรค์ ส่งเสริมการท่องเที่ยวด้วยซอฟต์พาวเวอร์
วันศุกร์ที่ 30 ธันวาคม 2565
30/12/2565
"ทิพานัน" ชวนเที่ยวชม 5 พิพิธภัณฑ์ธนารักษ์ฟรี เป็นของขวัญปีใหม่จากกระทรวงการคลัง ได้แล้ววันนี้ -15 มกราคม 66 หนุนต่อยอดความคิดสร้างสรรค์ ส่งเสริมการท่องเที่ยวด้วยซอฟต์พาวเวอร์
"ทิพานัน" ชวนเที่ยวชม 5 พิพิธภัณฑ์ธนารักษ์ฟรี เป็นของขวัญปีใหม่จากกระทรวงการคลัง ได้แล้ววันนี้ -15 มกราคม 66 หนุนต่อยอดความคิดสร้างสรรค์ ส่งเสริมการท่องเที่ยวด้วยซอฟต์พาวเวอร์ ตามนโยบาย'พล.อ.ประยุทธ์'
วันที่ 30 ธันวาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า เนื่องในวาระปีใหม่ 2566 นายอาคม เติมพิทยาไพสิฐ รัฐมนตรีว่าการกระทรวงการคลัง ได้ผลักดันโครงการเพื่อมอบเป็นของขวัญปีใหม่ พ.ศ. 2566 ให้แก่ประชาชน ตามนโยบายของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ผ่านโครงการเที่ยวปีใหม่สุขใจไปกับพิพิธภัณฑ์ธนารักษ์ เพื่อมอบเป็นของขวัญปีใหม่ให้แก่ประชาชน โดยไม่เก็บค่าเข้าชมทั้งในส่วนกลางและส่วนภูมิภาค 5 แห่ง ซึ่งนอกจากมอบความสุขให้ประชาชนแล้ว ยังเป็นการเผยแพร่ภารกิจและความรู้เกี่ยวกับพิพิธภัณฑ์ธนารักษ์ให้รู้จักแพร่หลายมากขึ้น
น.ส.ทิพานัน กล่าวว่า ทั้งนี้ เนื่องจากปัจจุบันพบว่า เทรนด์ของนักท่องเที่ยวทั้งชาวไทยและชาวต่างประเทศให้ความสนใจการท่องเที่ยวแหล่งเรียนรู้ในพิพิธภัณฑ์มากขึ้น ซึ่งเป็นการส่งเสริมให้เกิดการเรียนรู้ประวัตศาสตร์ วัฒนธรรม พัฒนาการด้านต่างๆ เป็นแรงบันดาลใจต่อยอดความคิดสร้างสรรค์ต่างๆ และยังส่งเสริมให้เกิดการผลิตสินค้าและบริการ อีกทั้งยังกระตุ้นเศรษฐกิจของชุมชนในพื้นที่ใกล้เคียงกับพิพิธภัณฑ์ ซึ่งสอดคล้องกับเป้าหมายของ พล.อ.ประยุทธ์ ในการส่งเสริมการท่องเที่ยว ด้วยซอฟต์พาวเวอร์
รองโฆษกประจําสํานักนายกรัฐมนตรี กล่าวว่า จึงขอเชิญชวนพี่น้องประชาชนทุกกลุ่มทุกวัย ร่วมเที่ยวชมพิพิธภัณฑ์ธนารักษ์ ได้แล้วตั้งแต่วันนี้ ถึงวันที่ 15 มกราคม 2566 ได้แก่
1.พิพิธภัณฑ์เหรียญกษาปณานุรักษ์ ถนนจักรพงษ์ แขวงชนะสงคราม เขตพระนคร กรุงเทพมหานครโทร. 0 2282 0818 พิพิธภัณฑ์เหรียญกษาปณานุรักษ์
02 282 0818
แผนที่ : https://g.co/kgs/Mjr7BN
2.พิพิธบางลําพู ถนนพระสุเมรุ แขวงชนะสงคราม เขตพระนคร กรุงเทพมหานคร โทร. 0 2281 9828
แผนที่ : https://g.co/kgs/nuKupc
3.พิพิธภัณฑ์ธนารักษ์ จังหวัดเชียงใหม่ ถนนราชดําเนิน อําเภอเมือง จังหวัดเชียงใหม่ โทร. 0 5322 4237
แผนที่ : https://g.co/kgs/XRw2D4
4.พิพิธภัณฑ์ธนารักษ์ จังหวัดขอนแก่น ถนนศรีจันทร์ อําเภอเมือง จังหวัดขอนแก่น โทร. 09 3124 6914
แผนที่ : https://g.co/kgs/Ruw22B
5.พิพิธภัณฑ์ธนารักษ์ จังหวัดสงขลา ถนนราชดําเนิน อําเภอเมือง จังหวัดสงขลา โทร. 0 7430 7071
แผนที่ : https://g.co/kgs/tWhTyu
รัฐบาลไทย-ข่าวทำเนียบรัฐบาล-ธอส. ประกาศปรับขึ้นดอกเบี้ยเงินฝากประจำสูงสุด 0.50% ต่อปี มีผลวันที่ 9 ธันวาคม 2565
วันพฤหัสบดีที่ 8 ธันวาคม 2565
ธอส. ประกาศปรับขึ้นดอกเบี้ยเงินฝากประจําสูงสุด 0.50% ต่อปี มีผลวันที่ 9 ธันวาคม 2565
ธอส. ประกาศปรับขึ้นอัตราดอกเบี้ยเงินฝากประจํา และใบรับเงินฝากประจํา ประเภท 2 ปี 3 ปี และ 5 ปี 0.10 - 0.50% ต่อปี เพื่อให้สอดคล้องกับการปรับขึ้นอัตราดอกเบี้ยนโยบายของ กนง. โดยมีผลตั้งแต่วันศุกร์ที่ 9 ธันวาคม 2565
ธนาคารอาคารสงเคราะห์ ประกาศปรับขึ้นอัตราดอกเบี้ยเงินฝากประจํา และใบรับเงินฝากประจํา ประเภท 2 ปี 3 ปี และ 5 ปี 0.10 - 0.50% ต่อปี เพื่อให้สอดคล้องกับการปรับขึ้นอัตราดอกเบี้ยนโยบายของคณะกรรมการนโยบายการเงิน(กนง.) และสนับสนุนการออมของประชาชนให้ได้รับผลตอบแทนเพิ่มขึ้น โดยมีผลตั้งแต่วันศุกร์ที่ 9 ธันวาคม 2565 พร้อมคงอัตราดอกเบี้ยเงินกู้ไว้ในระดับเดิมอย่างน้อยถึงช่วงสิ้นเดือนมกราคม 2566
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ตามที่คณะกรรมการนโยบายการเงิน (กนง.) มีมติในการประชุมเมื่อวันที่ 30 พฤศจิกายน 2565 ให้ปรับขึ้นอัตราดอกเบี้ยนโยบาย 0.25% ต่อปี จาก 1.00% ต่อปี เป็น 1.25% ต่อปี เพื่อสอดคล้องกับทิศทางการฟื้นตัวของเศรษฐกิจและแนวโน้มเงินเฟ้อนั้น ทําให้ในวันนี้ (7 ธันวาคม 2565) ที่ประชุมคณะกรรมการบริหารสินทรัพย์ หนี้สิน และการเงิน (ALCO) ของ ธอส. จึงได้มีมติให้ปรับขึ้นอัตราดอกเบี้ยเงินฝากประจํา และใบรับเงินฝากประจํา ประเภท 2 ปี 3 ปี และ 5 ปี 0.10 - 0.50% ต่อปี เพื่อให้ประชาชนที่ต้องการเก็บออมเงินได้รับผลตอบแทนที่สูงขึ้น ครอบคลุมกลุ่มลูกค้าเงินฝากที่ได้รับประโยชน์ทั้งบุคคลธรรมดา คณะบุคคล ห้างหุ้นส่วนสามัญ และนิติบุคคล เป็นต้น ทั้งนี้ ให้มีผลตั้งแต่วันศุกร์ที่ 9 ธันวาคม 2565 ขณะเดียวกัน ธอส. จะยังคงอัตราดอกเบี้ยเงินกู้ทุกประเภท ไว้ในระดับปัจจุบันต่อไปถึงช่วงสิ้นเดือนมกราคมปี 2566 เพื่อบรรเทาค่าใช้จ่ายเงินงวดให้กับลูกค้าในระดับเดิมต่อไป สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-กรมทางหลวงชนบท ต้อนรับลมหนาว เชิญชวนประชาชนเดินทางท่องเที่ยวโดยใช้เส้นทางสาย นม.3052
วันพฤหัสบดีที่ 8 ธันวาคม 2565
กรมทางหลวงชนบท ต้อนรับลมหนาว เชิญชวนประชาชนเดินทางท่องเที่ยวโดยใช้เส้นทางสาย นม.3052
สู่จุดกางเต็นท์อ่างเก็บน้ําบ้านสันกําแพง อําเภอวังน้ําเขียว จังหวัดนครราชสีมา
กรมทางหลวงชนบท (ทช.) กระทรวงคมนาคม สนับสนุนนโยบายส่งเสริมการท่องเที่ยวและขับเคลื่อนเศรษฐกิจของนายศักดิ์สยาม ชิดชอบ รัฐมนตรีว่าการกระทรวงคมนาคม โดยหมวดบํารุงทางหลวงชนบทวังน้ําเขียว แขวงทางหลวงชนบทนครราชสีมา ภายใต้ความดูแลของสํานักงานทางหลวงชนบทที่ 5 (นครราชสีมา) ได้เปิดจุดกางเต็นท์ให้กับประชาชน พร้อมเชิญชวนนักท่องเที่ยวที่ชื่นชอบในธรรมชาติรับลมหนาวริมอ่างเก็บน้ําบ้านสันกําแพง อําเภอวังน้ําเขียว จังหวัดนครราชสีมา โดยพื้นที่ดังกล่าวประกอบด้วยจุดกางเต็นท์สําหรับนักท่องเที่ยวที่ชอบการพักผ่อนแบบแคมป์ปิ้งและแคมป์ปิ้งคาร์ ลานกิจกรรมสําหรับให้นักท่องเที่ยว เดิน วิ่ง และปั่นจักรยานออกกําลังกายบนสกายเลนเลียบอ่างเก็บน้ําบ้านสันกําแพง พร้อมทั้งอุปกรณ์อํานวยความสะดวกบริการให้กับนักท่องเที่ยวอย่างครบครัน โดยไม่มีค่าใช้จ่าย ทั้งนี้ นักท่องเที่ยวที่จะเข้าพักจุดกางเต็นท์ ต้องลงทะเบียนคัดกรองที่อาคารสํานักงานหมวดบํารุงทางหลวงชนบทวังน้ําเขียว พร้อมทั้งปฏิบัติตามกฎการเข้าพักที่ทางหน่วยงานกําหนดอย่างเคร่งครัด สําหรับการเดินทางมายังจุดกางเต็นท์อ่างเก็บน้ําบ้านสันกําแพง หากเดินทางจากกรุงเทพฯ สามารถเดินทางโดยใช้ถนนทางหลวงหมายเลข 2 ตัดเข้าสู่ถนนทางหลวงหมายเลข 2090 จากนั้นเลี้ยวซ้ายไปตามทาง (กม. ที่ 23+200) เข้าสู่ถนนทางหลวงชนบทสาย นม.3052 ไปจนพบจุดหมาย (กม. ที่ 18+300) และนอกจากจุดกางเต็นท์อ่างเก็บน้ําบ้านสันกําแพงแล้ว หากเดินทางไปตามถนนทางหลวงชนบทสาย นม.3052 ยังมีจุดชมวิวเขาแผงม้า (กม. ที่ 12+000) จุดชมฝูงกระทิงพร้อมสัมผัสวิวธรรมชาติ ให้นักท่องเที่ยว มาถ่ายรูปเช็กอินกันได้ตลอดปี ถือเป็นอีกหนึ่งตัวเลือกสําหรับนักท่องเที่ยวที่ไม่ควรพลาด หากมาท่องเที่ยวที่อําเภอวังน้ําเขียว
ทั้งนี้ ทช. ให้ความสําคัญในเรื่องความสะดวกปลอดภัยในการเดินทางของประชาชน เตรียมความพร้อมเส้นทางท่องเที่ยวในช่วงฤดูหนาว อีกทั้งติดตั้งป้ายแนะนําเส้นทางบริเวณโครงข่ายทางหลวงชนบท เพื่อให้นักท่องเที่ยวสามารถเดินทางไปยังจุดหมายได้อย่างสะดวกปลอดภัย หากต้องการสอบถามข้อมูลเพิ่มเติมในการเดินทาง สามารถติดต่อหมวดบํารุงทางหลวงชนบทวังน้ําเขียว โทร. 044 300 563 หรือสายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-PM orders beefing up of security for tourists as number of foreign travelers continues on the rise
วันพฤหัสบดีที่ 8 ธันวาคม 2565
PM orders beefing up of security for tourists as number of foreign travelers continues on the rise
PM orders beefing up of security for tourists as number of foreign travelers continues on the rise
December 8, 2022, Deputy Government Spokesperson Traisuree Taisaranakul disclosed that Prime Minister and Defense Minister Gen. Prayut Chan-o-cha has closely followed up with Thailand’s tourism situation, which shows an upward trend of incoming foreign tourists. He also instructed concerned agencies, i.e., Ministry of Transport, Ministry of Public Health, Ministry of tourism and Sports, Ministry of Interior, and the Royal Thai Police, as well as tourism business operators, to beef up security measures in all places and ensure public health safety.
According to the report of Ministry of tourism and Sports, as of the end of November 2022, or the first 11 months of the year, 9.09 million foreign travelers have visited Thailand, 1.73 million of whom is recorded in November only. The Government is certain that the total number of foreign tourists in 2022 would soon break the target of 10 million. Ensuring safety of both Thai and foreign tourists, who have chosen Thailand as one of their first tourism destinations after the ease of COVID-19 pandemic, is, therefore, very important to maintain their confidence in traveling in the country.
Based on several polls and information related to international tourism, a number of Thailand’s attractions and provinces have been in the top ranks among the world’s popular tourist attractions. The latest is CNBC’s report on the survey of more than 12,000 respondents from InterNations, an online expat community with more than 4.5 million global members, on top cities to live and work abroad, according to which Bangkok ranks 6th.
The top cities to live and work abroad in 2022, according to the survey, are: 1. Valencia, Spain; 2. Dubai, United Arab Emirates; 3. Mexico City, Mexico; 4. Lisbon, Portugal; 5. Madrid, Spain; 6. Bangkok, Thailand; 7) Basel, Switzerland; 8) Melbourne, Australia; 9) Abud Abi, UAE; and 10) Singapore.
The survey found that 79% of respondents are happy with life in general in Thailand, while 69% are happy with the cost of living, 54% say making new friends is easy, 66% are happy with their job, 68% are happy with their work-life balance, and 82% are happy with the quality of medical care.
รัฐบาลไทย-ข่าวทำเนียบรัฐบาล-ประกันสังคมฝากเตือน! ผู้ประกันตน ม.33 และม.39 ประสงค์เปลี่ยนสถานพยาบาลปี 2566 ดำเนินการผ่าน 4 ช่องทางได้ตั้งแต่ 16 ธ.ค. 65-31 มี.ค.66 ย้ำอย่าลืมใช้สิทธิทำฟันประจำปีวงเงิน 900 บาท
วันพฤหัสบดีที่ 8 ธันวาคม 2565
ประกันสังคมฝากเตือน! ผู้ประกันตน ม.33 และม.39 ประสงค์เปลี่ยนสถานพยาบาลปี 2566 ดําเนินการผ่าน 4 ช่องทางได้ตั้งแต่ 16 ธ.ค. 65-31 มี.ค.66 ย้ําอย่าลืมใช้สิทธิทําฟันประจําปีวงเงิน 900 บาท
ประกันสังคมฝากเตือน! ผู้ประกันตน ม.33 และม.39 ประสงค์เปลี่ยนสถานพยาบาลปี 2566 ดําเนินการผ่าน 4 ช่องทางได้ตั้งแต่ 16 ธ.ค. 65-31 มี.ค.66 ย้ําอย่าลืมใช้สิทธิทําฟันประจําปีวงเงิน 900 บาทก่อนสิ้น ธ.ค.นี้
วันที่8 ธ.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่สํานักงานประกันสังคมได้เปิดให้ผู้ประกันตนมาตรา 33 และมาตรา 39 สามารถเปลี่ยนสถานพยาบาลที่รับบริการได้ปีละ 1 ครั้ง เพื่ออํานวยความสะดวกเนื่องจากอาจมีกรณีย้ายที่ทํางาน หรือที่อยู่อาศัย สําหรับปี 2566 สํานักงานประกันสังคมจะเปิดให้ผู้ประกันตนทั้ง2 กลุ่ม ยื่นขอเปลี่ยนสถานพยาบาลได้ตั้งแต่วันที่ 16 ธ.ค. 65-31 มี.ค. 66
ทั้งนี้ สามารถดําเนินการผ่าน 4 ช่องทาง ได้แก่ 1) ยื่นแบบการเลือกสถานพยาบาลในการรับบริการทางการแพทย์ สปส. 9-02 กับสํานักงานประกันสังคมกรุงเทพมหานครพื้นที่/จังหวัด/สาขา ทุกแห่งทั่วประเทศ 2) ทํารายการผ่านเว็บไซต์ประกันสังคม www.sso.go.th 3) ทํารายการผ่าน Application SSO Connect และ 4) ทํารายการผ่าน Line official sso ทั้งนี้ หากได้ยื่นเปลี่ยนแปลงสถานพยาบาลผ่านเว็บไซต์หรือแอปพลิเคชั่นแล้ว ไม่จําเป็นต้องยื่นเอกสารที่สํานักงานประกันสังคมอีก
อย่างไรก็ตาม การเปลี่ยนแปลงสถานพยาบาลนั้นจะต้องอยู่ภายใต้เงื่อนไข คือ ตั้งอยู่ในจังหวัดที่ผู้ประกันตนทํางานหรือพักอาศัย หรือเป็นจังหวัดรอยต่อของจังหวัดดังกล่าวและสถานพยาบาลที่ประสงค์จะย้ายเข้านั้นต้องมีจํานวนผู้ประกันตนไม่เกินตามที่สํานักงานประกันสังคมกําหนด ซึ่งผู้ประกันตนสามารถตรวจสอบรายชื่อสถานพยาบาลได้จากนายจ้าง หรือ เว็บไซต์ของสํานักงานประกันสังคม www.sso.go.th หรือ สอบถามที่สายด่วน 1506 ได้ทุกวัน ตลอด 24 ชั่วโมง สําหรับการแจ้งผลการเปลี่ยนแปลงสถานพยาบาลประจําปีนั้น กรณีผู้ประกันตนมาตรา 33 สํานักงานประกันสังคมจะแจ้งผ่านนายจ้าง ส่วนผู้ประกันตนมาตรา 39 จะได้รับการแจ้งเป็นหนังสือไปยังที่อยู่ที่ให้ไว้ หรือ แจ้งผลผ่าน SMS
น.ส.ไตรศุลี กล่าวว่า เนื่องจากขณะนี้เหลืออีกไม่นานจะสิ้นปี 2565 แล้ว สํานักงานประกันสังคมยังได้ย้ําเตือนผู้ประกันตนว่าก่อนสิ้นเดือน ธ.ค. 65 นี้ อย่าลืมใช้สิทธิทําฟันประจําปี ตามที่ผู้ประกันตนมาตรา33 และ มาตรา 39 มีสิทธิทําฟันฟรีในงบไม่เกิน 900 บาทต่อปี โดยไม่ต้องสํารองจ่ายในกรณีที่ไปคลินิกที่มีป้าย “ทําฟันประกันสังคม 900 บาท ไม่ต้องสํารองจ่าย” แต่หากไปคลินิกที่ไม่มีป้ายดังกล่าวก็สามารถสํารองจ่ายแล้วนําใบเสร็จมาเบิกกับสํานักงานประกันสังคมได้
ทั้งนี้ บริการทําฟันที่ผู้ประกันตนสามารถเข้ารับบริการได้ ได้แก่ ขูดหินปูน อุดฟัน ถอนฟัน และผ่าฟันคุด โดยหากเข้ารับบริการที่คลินิกหรือสถานพยาบาลที่ค่ารักษาเกินงบ 900 บาท ผู้ประกันตนจะต้องจ่ายเงินส่วนเกินดังกล่าว ส่วนเงื่อนไขของการใช้สิทธิได้นั้น จะต้องเป็นผู้ประกันตนที่ส่งเงินสมทบมาแล้วครบ 3 เดือน ภายในระยะเวลา 15 เดือน ก่อนวันรับบริการ และหากได้ลาออกจากงานแล้ว ก็ยังสามารถรับบริการทําฟันภายในเวลา 6 เดือนหลังการลาออกได้เช่นกัน
ทั้งนี้ ผู้ประกันตนสามารถสอบถามข้อมูลเกี่ยวกับการใช้สิทธิประกันสังคมเพื่อรับบริการดูแลสุขภาพฟันเพิ่มเติมได้ที่ www.sso.go.th หรือโทรสายด่วน 1506 ทุกวัน ตลอด 24 ชั่วโมง
รัฐบาลไทย-ข่าวทำเนียบรัฐบาล-“ธนกร” เผย นายกฯ สั่งลงพื้นที่ติดตามสถานการณ์น้ำท่วมนครศรีธรรมราชอย่างใกล้ชิด ระหว่าง 9 - 10 ธ.ค. เพื่อหาแนวทางช่วยเหลือเยียวยาอย่างรวดเร็วและตรงจุด
วันพฤหัสบดีที่ 8 ธันวาคม 2565
“ธนกร” เผย นายกฯ สั่งลงพื้นที่ติดตามสถานการณ์น้ําท่วมนครศรีธรรมราชอย่างใกล้ชิด ระหว่าง 9 - 10 ธ.ค. เพื่อหาแนวทางช่วยเหลือเยียวยาอย่างรวดเร็วและตรงจุด
“ธนกร” เผย นายกฯ สั่งลงพื้นที่ติดตามสถานการณ์น้ําท่วมนครศรีธรรมราชอย่างใกล้ชิด ระหว่าง 9 - 10 ธ.ค. เพื่อหาแนวทางช่วยเหลือเยียวยาอย่างรวดเร็วและตรงจุด
วันนี้ 8 ธันวาคม 2565 นายธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกฯ และ รมว.กลาโหม ได้มอบหมายให้ตนลงพื้นที่เพื่อตรวจราชการ และมอบนโยบายสถานีวิทยุโทรทัศน์แห่งประเทศไทย จังหวัดนครศรีธรรมราช รวมทั้งตรวจเยี่ยมติดตามสถานการณ์น้ําท่วม ณ อ.ท่าศาลา และ อ.สิชล จังหวัดนครศรีธรรมราช ระหว่างวันที่ 9 - 10 ธันวาคม 2565 ทั้งนี้ การลงพื้นที่ครั้งนี้ถือว่าเป็นประโยชน์อย่างมาก เพราะนอกจากจะได้มอบนโยบายให้กับสถานีวิทยุโทรทัศน์แห่งประเทศไทย จังหวัดนครศรีธรรมราช เพื่อให้ดําเนินงานได้อย่างถูกต้อง ไร้อุปสรรค และตรงเป้าหมายตามนโยบายที่รัฐบาลวางเอาไว้แล้ว ยังจะได้ติดตามสถานการณ์น้ําท่วมอย่างใกล้ชิดอีกด้วย เพื่อที่จะได้รายงานถึงสถานการณ์ล่าสุด รวมถึงความเดือดร้อนที่พี่น้องกําลังเผชิญอยู่ให้กับท่านนายกฯ ทราบ เพื่อที่รัฐบาลจะได้เข้าไปช่วยแก้ไขปัญหาและเยียวยา รวมถึงหามาตรการช่วยเหลือหลังจากสถานการณ์กลับเข้าสู่ภาวะปกติแล้วได้อย่างถูกจุดและรวดเร็วที่สุด ซึ่งเป็นการตอกย้ําว่า ท่านนายกฯ ติดตามสถานการณ์ด้วยตัวเองอย่างใกล้ชิดต่อเนื่อง และพร้อมเข้าไปช่วยเหลือคนไทยทุกคนที่กําลังเดือดร้อนอย่างทันท่วงที
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี 10 เดือน ไทยส่งออกข้าวโต 33% มั่นใจปีนี้ได้ตามที่ตั้งเป้า 7.5 ล้านตัน สั่งการให้ควบคุมคุณภาพเพื่อคงชื่อเสียงข้าวไทยในตลาดโลก
วันพฤหัสบดีที่ 8 ธันวาคม 2565
โฆษกรัฐบาลเผย นายกฯ ยินดี 10 เดือน ไทยส่งออกข้าวโต 33% มั่นใจปีนี้ได้ตามที่ตั้งเป้า 7.5 ล้านตัน สั่งการให้ควบคุมคุณภาพเพื่อคงชื่อเสียงข้าวไทยในตลาดโลก
โฆษกรัฐบาลเผย นายกฯ ยินดี 10 เดือน ไทยส่งออกข้าวโต 33% มั่นใจปีนี้ได้ตามที่ตั้งเป้า 7.5 ล้านตัน สั่งการให้ควบคุมคุณภาพเพื่อคงชื่อเสียงข้าวไทยในตลาดโลก
วันที่ 8 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ได้เปิดเผยว่า พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยินดีที่ได้ทราบจากหน่วยงานที่เกี่ยวข้องว่า การส่งออกข้าวไทยช่วง 10 เดือนของปีนี้ (มกราคม – ตุลาคม 2565) มีปริมาณ เพิ่มขึ้น 33 % และมูลค่าเพิ่มขึ้น 32.4 % เมื่อเทียบช่วงเดียวกันของปี 2564 ในขณะที่การส่งออกเดือนตุลาคม 2565 เมื่อเทียบกับเดือนกันยายน 2565 มีปริมาณและมูลค่า ส่งออกเพิ่มขึ้น 24.7 % และ 20.5 % ตามลําดับ รวมทั้ง มีการส่งออกข้าวขาวมากถึงกว่า 4 แสนตัน หรือคิดเป็นสัดส่วนเพิ่มขึ้น 44% ส่วนใหญ่ส่งไป อิรัก จีน ญี่ปุ่น แองโกล่า โมซัมบิก แคเมอรูน และมีการส่งออกข้าวนึ่งเพิ่มขึ้น 21% โดยเป็นการส่งไปตลาดหลักในแอฟริกา เช่น เบนิน แอฟริกาใต้ บังคลาเทศ เยเมน แคเมอรูน ไนเจอร์
โฆษกประจําสํานักนายกรัฐมนตรียังได้กล่าวถึง แนวโน้มสถานการณ์การส่งออกข้าวไทย ว่าที่ผ่านมากระทรวงพาณิชย์โดยกรมการค้าต่างประเทศ ได้หารือและเห็นชอบร่วมกับสมาคมผู้ส่งออกข้าวไทย ให้ปรับเพิ่มเป้าหมายการส่งออกข้าวไทยปี 2565 จากเดิมที่กําหนดไว้ 7 ล้านตัน เป็น 7.5 ล้านตัน ซึ่งในตอนนี้ สมาคมฯ คาดว่าในเดือนพฤศจิกายน 2565 การส่งออกข้าวจะอยู่ที่ระดับประมาณ 750,000-800,000 ตัน เนื่องจากผู้ส่งออกยังคงมีสัญญาที่ค้างส่งมอบจากเดือนก่อน ประกอบกับตลาดที่สําคัญยังคงมีความต้องการนําเข้าข้าว เพื่อใช้ในช่วงเทศกาลคริสต์มาส ปีใหม่ และตรุษจีนในช่วงปลายเดือนมกราคม 2566
“นายกรัฐมนตรีเชื่อมั่นต่อการส่งออกข้าวไทย ทั้งมีคุณภาพ และมาตรฐานสูง และราคาของข้าวไทยอยู่ในเกณฑ์ที่สามารถแข่งขันได้ เป็นที่ต้องการของตลาดโลก ซึ่งนายกรัฐมนตรีได้กํากับให้ทุกฝ่ายที่เกี่ยวข้องร่วมกันส่งเสริมศักยภาพด้านการผลิต คุณภาพ การขนส่งเพื่อส่งออกของข้าวไทยอย่างเคร่งครัด เพื่อคงชื่อเสียงข้าวไทยในตลาดโลกให้ดีอยู่เสมอ” นายอนุชาฯ กล่าว
รัฐบาลไทย-ข่าวทำเนียบรัฐบาล-ดีอีเอส จับมือ ธ.กรุงไทย เพิ่มช่องทางเตือนภัยข่าวลวงออนไลน์ผ่านแอป “เป๋าตัง”
วันพฤหัสบดีที่ 8 ธันวาคม 2565
ดีอีเอส จับมือ ธ.กรุงไทย เพิ่มช่องทางเตือนภัยข่าวลวงออนไลน์ผ่านแอป “เป๋าตัง”
ดีอีเอส จับมือ ธ.กรุงไทย เพิ่มช่องทางเตือนภัยข่าวลวงออนไลน์ผ่านแอป “เป๋าตัง”
กระทรวงดิจิทัลฯผนึกกําลังแบงก์กรุงไทยเพิ่มช่องทางแจ้งเตือนภัยจากการหลอกลวงทางสื่อออนไลน์และข่าวปลอมที่เกี่ยวกับอาชญากรรมทางการเงินผ่านแอป“เป๋าตัง”เพิ่มสปีดในการเข้าถึงประชาชนมากกว่า40ล้านคนเพื่อป้องกันและลดความสูญเสียก่อนตกเป็นเหยื่อมิจฉาชีพออนไลน์
วันนี้(8ธ.ค.65)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)และนายผยงศรีวณิชกรรมการผู้จัดการใหญ่ธนาคารกรุงไทยจํากัด(มหาชน)ได้ร่วมลงนามบันทึกข้อตกลงความร่วมมือ“การบูรณาการบริการสร้างความตระหนักรู้เกี่ยวกับปัญหาการหลอกลวงทางสื่อออนไลน์และการแจ้งเตือนภัยจากการหลอกลวงทางสื่อออนไลน์และข่าวปลอมแก่ประชาชนผ่านแอปพลิเคชัน“เป๋าตัง”โดยความร่วมมือครั้งนี้เกิดจากเจตนารมณ์ร่วมกันในการเสริมสร้างภูมิคุ้มกันให้กับประชาชนเผยแพร่ข้อมูลข่าวสารที่ถูกต้องต่อประชาชนและสาธารณชนผ่านแอป“เป๋าตัง”ซึ่งบริหารจัดการโดยธนาคารกรุงไทยและปัจจุบันมีผู้ใช้งานมากกว่า40ล้านคนโดยจะเป็นอีกช่องทางหนึ่งในการสร้างความตระหนักรู้เทา่ทันการหลอกลวงทางออนไลน์และข่าวปลอมเพื่อป้องกันและยับยั้งก่อนเกิดปัญหาการถูกหลอกลวงลดความสูญเสียของประชาชนในการตกเป็นเหยื่อของมิจฉาชีพออนไลน์
สําหรับความร่วมมือระหว่างกระทรวงดิจิทัลเพื่อเศรษฐกิจและสังคมกับธนาคารกรุงไทยจะมีการพัฒนาระบบเพื่อเชื่อมโยงข้อมูลให้บริการข้อมูลจากฐานข้อมูลข่าวปลอมของศูนย์ต่อต้านข่าวปลอม( AFNC)ที่ดําเนินงานโดยกระทรวงดิจิทัลฯไปยังแอปพลิเคชันเป๋าตังเพื่อให้มีการเผยแพร่การแจ้งเตือนภัยจากการหลอกลวงที่เกี่ยวข้องกับการฉ้อโกงทางการเงินหรืออาชญากรรมทางการเงิน(Financial Fraud)ในรูปแบบต่างๆทั้งทางออนไลน์และข่าวปลอมแก่ประชาชนเพื่อให้รับทราบทันต่อสถานการณ์อยู่เสมอ
“แอปเป๋าตังจะเป็นอีกช่องทางที่ช่วยเผยแพร่ข้อมูลข้อเท็จจริงที่ผ่านการตรวจสอบยืนยันจากหน่วยงานภาครัฐแล้วในรูปแบบการแจ้งเตือนภัยจากการหลอกลวงทางสื่อออนไลน์และข่าวปลอมที่เกี่ยวข้องกับการฉ้อโกงทางการเงินหรืออาชญากรรมทางการเงิน(Financial Fraud)ให้ทันต่อสถานการณ์และรูปแบบการหลอกลวงที่เปลี่ยนแปลงไปเพื่อให้ประชาชนมีความรู้เท่าทันและสามารถรับมือกับการหลอกลวง
รูปแบบใหม่ที่ทวีความซับซ้อนและก่อความเสียหายรุนแรงเป็นอย่างมากในปัจจุบัน”ศาสตราจารย์พิเศษวิศิษฏ์กล่าว
ด้านนายผยงศรีวณิชกรรมการผู้จัดการใหญ่ธนาคารกรุงไทยจํากัด(มหาชน)กล่าวว่าธนาคารกรุงไทยจํากัด(มหาชน)ในฐานะผู้พัฒนาและบริหารจัดการแอปพลิเคชันเป๋าตังยินดีให้การสนับสนุนการเผยแพร่ข้อมูลการแจ้งเตือนภัยจากการหลอกลวงทางสื่อออนไลน์และข่าวปลอมผ่านแอปพลิเคชันเป๋าตังตามเจตนารมย์ของทั้งสองฝ่ายซึ่งเป็นส่วนสําคัญในการสร้างความตระหนักรู้ต่อปัญหาการหลอกลวงทางสื่อออนไลน์โดยมีการพัฒนาการเชื่อมโยงข้อมูลจากฐานข้อมูลข่าวปลอมของศูนย์ต่อต้านข่าวปลอมประเทศไทยเพื่อไปนําเสนอบนแอปพลิเคชันเป๋าตังในการเสริมสร้างความร่วมมือในทางปฏิบัติอีกด้วย
สําหรับความร่วมมือระหว่างกระทรวงดิจิทัลฯและธนาคารกรุงไทยครั้งนี้เพื่อให้บรรลุภารกิจตามยุทธศาสตร์ชาติที่มุ่งเน้นการพัฒนาระบบการบริการประชาชนเพิ่มประสิทธิภาพบริการภาครัฐให้เป็นไปอย่างทั่วถึงและไร้รอยต่อรวมถึงการนําเทคโนโลยีสมัยใหม่มาใช้เพิ่มประสิทธิภาพในการนําข้อมูลดิจิทัลไปใช้ประโยชน์เพื่อขับเคลื่อนกลไกการสร้างความเชื่อมั่นทางเศรษฐกิจและการรักษาความมั่นคงปลอดภัยในชีวิตและทรัพย์สินของประชาชนอย่างยั่งยืน
—————————————-